钦定古今图书集成/理学汇编/经籍典/第085卷 > 许衡读易私言 > 《四》
## 钦定古今图书集成/理学汇编/经籍典/第085卷 > 许衡读易私言 > 《四》

四，四之位，近君多惧之地也。以柔居之，则有顺从之
美；以刚居之，则有僭逼之嫌。然又须问居五者，阴邪

则凶咎必至，《离》之诸四皆是也。震则四为成卦之主
才，干之臣也。是“动而知戒”，是以有补过之道。以阳乘
阳，以阴乘阴，皆不得于君也。然阳以不正而有才，阴
以得正而无才，故其势不同。有才而不正，则贵于寡
欲，故《干》之诸四，例得免咎。而《随》之四《夬》之四，有凶悔
之辞焉。无才而得正，则贵乎有应，故《艮》之诸四，皆以
有应为优，无应为劣。独《坤》之诸四，能柔顺处之，虽无
应援，亦“免咎。”此又随时之义也。

《干》九四，九而居四，势本不顺，然以其健而有才焉，故
不难于趋义。又上卦之初，未至过极，故多为“以刚用
柔”之义。以刚而用柔，是有才而能戒惧也。有才而能
戒惧，虽不正犹“吉”也。

《兑》九四处下而说，则有“乐天”之美。处上而说，则有慕
爵之嫌。初九虽无应，犹可也。九四虽有应，尚多戒辞
也。然以刚说之才，易得胜任，故有应者无不吉，而无
应者亦有免之之道云。

《离》九四，阳处近君，而能保其吉者，以其有才而敬慎
故也。火性上炎，动或躁急，非惟不顺君之所用，且反
为君之所忌也。恣横专逼，鲜有不及。祸唯《噬嗑》之“去
间”，“《睽》《离》”之“相保”，与“羁旅而亲寡”之时，取君义为甚轻，
故其所失，亦比他爻为甚缓。究而言之，固非本善之
才也。

《震》九四，《离》之成卦在乎中，故以中为美。《震》之成卦在
乎下，故以下为贵。若是则《震》之九四，乃才《干》之臣也，
君之动由之，师之动亦由之，其功大矣。其位已逼，然
而卒保无祸者，何哉？盖震而近君，有戒慎恐惧之义，
以阳处阴，有体刚用柔之义。持是术以往，其多功而
寡过也宜乎。虽然功大位逼而不正，不可以久居其
所也。久居其所，则勋德反下。此《恒》之所以戒于“田无
禽”欤。

《巽》，六四阴柔之质，自多惧也。顺入之才，能承君也。以
是而处，每堪其任，故八卦皆无凶悔之辞。

《坎》六四，其以阴柔得位，而上承中正之君，略与巽同，
然又有险之性焉，以此处多惧之地则宜矣，故八卦
亦无凶悔之辞。〈一作阴承阳其势已顺而其才质且能周还曲折不违于正道是宜处多
惧而无咎也〉

《艮》六四以柔止之才，承柔止之君，虽己身得正，而于
君事则有不能自济者，必藉刚阳之才而后可以成
功，故《离》九应之，则终得婚媾。震九应之，则颠颐获吉。
至于止干之健，纳兑之说，皆可成功而有喜。不尔，处
《剥》见凶，处蒙蛊见吝矣。艮以能止为义，能止其身，则
“无咎”可也。

《坤》六四：《坤》之六四，不问有应与否，皆无凶咎。盖为臣
之道，大体主顺，不顺则无以事君也。